Παναγιώτης Καρκατσούλης

Ο  Παναγιώτης Καρκατσούλης του Γεωργίου είναι μέλος του ΑΣΕΠ, νομικός, διοικητικός επιστήμονας. Υπήρξε βουλευτής Επικρατείας του κόμματος Το Ποτάμι την περίοδο από τις 25 Ιανουαρίου 2015 έως τις 28 Αυγούστου 2015. Πριν εκλεγεί βουλευτής ήταν καθηγητής της Εθνικής Σχολής Δημόσιας Διοίκησης Συνένευξη στο Tvxs.gr. Στις βουλευτικές εκλογές του 2019 ήταν υποψήφιος βουλευτής στην Α' Αθήνας, με το Κίνημα Αλλαγής. 

Καταγωγή και εκπαίδευση
Ο Παναγιώτης Καρκατσούλης γεννήθηκε στην Αθήνα στις 5 Ιανουρίου του 1958. Κατάγεται από πλευράς του πατέρα του από την Περδικόβρυση της ορεινής Ναυπακτίας, και από πλευράς της μητέρας του από τον Πέρκο Ναυπακτίας. Αφού αποφοίτησε από τη Νομική Σχολή του Πανεπιστημίου Αθηνών, εκπόνησε διδακτορική διατριβή στην Κοινωνιολογία του Δικαίου στο Πανεπιστήμιο Bielefeld της Γερμανίας Παρουσίαση Ψηφοδελτίου Επικρατείας του Ποταμιού με θέμα "Inzest und Strafrecht" (Αιμομιξία και Ποινικό Δίκαιο). Σύμφωνα με τον ίδιο έχει επηρεαστεί ιδιαίτερα από την θεωρία των αυτοαναφερόμενων κοινωνικών συστημάτων του Niklas Luhmann. Μιλά Αγγλικά, Γερμανικά και Γαλλικά.

Καριέρα
Για περισσότερο από δύο δεκαετίες υπήρξε αναλυτής δημόσιας πολιτικής στο Υπουργείο Προεδρίας και σε άλλα Υπουργεία και υπηρεσίες του Δημοσίου. Στο πλαίσιο αυτό, ασχολήθηκε, μεταξύ άλλων, με θέματα καλής νομοθέτησης, απλούστευσης διαδικασιών, ανάπτυξης του ανθρώπινου κεφαλαίου της δημόσιας διοίκησης, διαχείρισης κρίσεων καθώς και θέματα ανάπτυξης νησιωτικών πολιτικών. Έχει συμμετάσχει, για πολλά χρόνια, ως εμπειρογνώμονας του Οργανισμού Οικονομικής Συνεργασίας και Ανάπτυξης (ΟΟΣΑ) και της Παγκόσμιας Τράπεζας, σε μελέτες και έρευνες για τη Διακυβέρνηση και τη δημόσια διοίκηση. Υπήρξε επίσης εθνικός εκπρόσωπος στην Ευρωπαϊκή Επιτροπή καθώς και σύμβουλος διαφόρων κυβερνήσεων (Ρωσία, Γεωργία, Κόσοβο, Ουζμπεκιστάν, Συρία κ.λπ) για θέματα διοικητικών μεταρρυθμίσεων και χρηστής διακυβέρνησης. Από το 2000 έως το 2001 συμμετείχε στην ομάδα υψηλού επιπέδου για την καλή νομοθέτηση (Mandelkern group) η οποία συστάθηκε με απόφαση του Συμβουλίου Υπουργών αρμόδιων για θέματα δημόσιας διοίκησης. Το 2009 υπήρξε ένας εκ των αξιολογητών της Γερμανίας και της Δανίας για θέματα ρυθμιστικής διακυβέρνησης, στο πλαίσιο αντίστοιχου προγράμματος του ΟΟΣΑ. Έχει διακριθεί για το έργο του πολλαπλώς, εντός και εκτός Ελλάδας: Το 2003 του απονεμήθηκε το βραβείο P. Boorsma. To 2012 βραβεύτηκε από την Αμερικανική Ένωση Δημόσιας Διοίκησης (American Society of Public Administration – ASPA), με το «Διεθνές βραβείο Δημόσιας Διοίκησης». Με αφορμή την βράβευσή του, πολλά μέσα μαζικής ενημέρωσης τον χαρακτήρισαν ως τον "καλύτερο δημόσιο υπάλληλο του κόσμου". Έχει δημοσιεύσει (στην ελληνική, αγγλική και γερμανική γλώσσα) πέντε μονογραφίες, πολλές μελέτες σε ελληνικά και ξένα επιστημονικά περιοδικά και πλειάδα άρθρων και σχολίων στον ημερήσιο, περιοδικό, έντυπο και ηλεκτρονικό τύπο. Μελέτες του έχουν μεταφραστεί στα γαλλικά, αραβικά, κινεζικά, κορεατικά, ιταλικά, αλβανικά και ρωσικά.

 Δημοσιεύσεις-αρθρογραφία 
 Μονογραφίες 
 Inzest und Strafrecht. Die Bedeutung des Strafrechts am Beispiel des Inzesttatbestandes, 1987
 Η  νομοθέτηση ως επιστήμη, Εκδόσεις Σάκκουλα, 1990
 Διοικητική μεταρρύθμιση και προεισαγωγική διοικητική εκπαίδευση , Εκδόσεις Σάκκουλα, 1998
 Το κράτος σε μετάβαση, Εκδόσεις Σιδέρη, 2004
 Ρύθμιση, απορρύθμιση, μεταρρύθμιση:Μεταλλαγές του κανόνα δικαίου στην εποχή της παγκοσμιοποίησης, Εκδόσεις Ι.Σιδέρη, 2011
 Διοικώντας (σ)την κρίση, Εκδόσεις Ι. Σιδέρη, 2017
 Διοίκηση κρίσεων και καταστροφών στο παράδειγμα της Πολιτικής Προστασίας, Εκδότης Ελληνοεκδοτική, 2023
 Η νομοθέτηση ως επιστήμη, επανέκδοση σε ηλεκτρονική μορφή (ebook), Εκδόσεις Κέντρο Ευρωπαϊκού Συνταγματικού Δικαίου, 2023

 Συλλογικά έργα 
 Νiklas Luhmann, Θεωρία των κοινωνικών συστημάτων, Επιμέλεια: Π. Καρκατσούλης -Α. Μακρυδημήτρης, Α. Ν. Σάκκουλας, Αθήνα 1995.
 Δράση και σύστημα: Σύγχρονες προσεγγίσεις στη θεωρία των οργανώσεων, εκδόσεις Θεμέλιο, 1995
 «Η προϊούσα έκπτωση της νομοθετικής λειτουργίας στην Ελλάδα», στο συλλογικό τόμο «Κρίση του Ελληνικού πολιτικού συστήματος;», εκδόσεις Παπαζήση 2008, επιμέλεια Ξ.Κοντιάδης και Χ.Ανθόπουλος.
 “Trust in Governance?” in Change/Transformation in Government Organizations, Ronald Sims (edited), Information Age Publishing, pp 275 – 294, 2010.
 "The Dysfunctional Structure of Greek Public Administration and the Challenges in Reforming It" in "Beyond Austerity", επιμέλεια Κώστας Μεγίρ, Χριστόφορος Πισσαρίδης, Δημήτρης Βαγιάνος και Νίκος Βέττας, MIT press, 2017, pp 679-696

 Άρθρα 
 Η συμβολή της λειτουργικής ανάλυσης στην ποινική νομοθέτηση, Ποινικά Χρονικά 36,1986, σελ.961-978.
 Greek Legislation in the Context of the Theory of Legislation, σε: U. Karpen, Conference: Legislation in European Countries, 11-13 Δεκ. 1991, Bad Homburg, σελ. 223-225.
 Administrative Reform and Administrative Self-Reference, σε: Keith Ellis et al. (eds.), Critical Issues in Systems Theory and Practice, Plenum Press, New York and London, 1995, σελ. 565-569.
 The Social Context of a ‘Value-For-Money’-Based Administrative Reform, in International Review of Administrative Sciences September 2000, vol. 66, no. 3,pgs 463-478
 The national identity as a motivational factor for better performance in the public sector: the case of the volunteers of the Athens 2004 Olympic Games, in International Journal of productivity and performance management, Vol. 54 No.7, 2005, pp 579-594.
 The crisis effect on Performance Based Budgeting, in Public Administration Quarterly, 34/4, pp 451 – 478, 2010.

Πολιτική δραστηριότητα
Στις εκλογές του Ιανουαρίου του 2015 εξελέγη ως επικεφαλής του επικρατείας με το Ποτάμι. Υπήρξε γραμματέας της κοινοβουλευτικής ομάδας του Ποταμιού από τον Ιανουάριο 2015 ως τον Φεβρουάριο 2017.

Διαμόρφωσε τις θέσεις του Ποταμιού για τη Δημόσια Διοίκηση που παρουσιάστηκαν στις 10 Ιανουαρίου 2015 στο ίδρυμα Κακογιάννη. Από το 2017 ως τον Ιούνιο 2018 υπήρξε πρόεδρος του Ινστιτούτου του Ποταμιού "Πρόοδος στην πράξη - Π2". Υποστήριξε την δημιουργία ενός ενιαίου φορέα στον κεντρώο χώρο και εντάχθηκε στο Κίνημα Αλλαγής μετά τις εσωκομματικές εκλογές για την ανάδειξη αρχηγού τον Νοέμβριο 2017. Είναι μέλος της Κεντρικής Επιστροπής του Κινήματος Αλλαγής. Όταν τον Ιούλιο 2018 το Ποτάμι αποχώρησε από το Κίνημα Αλλαγής, ο Παναγιώτης Καρκατσούλης παρέμεινε στο Κίνημα Αλλαγής δηλώνοντας ότι "δεν μπορούσα να είμαι ανακόλουθος με την κοινή λογική που διαθέτω. Δεν μπορεί κάτι που πριν από λίγους μόνο μήνες ήταν σωστό και έσπευσα να το υποστηρίξω, δημόσια και ιδιωτικά, να δεχτώ τώρα ότι ήταν λάθος και θεραπεύεται μόνο με την αποχώρησή μου." Στις 16 Νοεμβρίου 2018 ανακοινώθηκε ότι στις βουλευτικές εκλογές το 2019, θα είναι υποψήφιος με το Κίνημα Αλλαγής στην Α' Αθήνας. Αρθογραφεί στα ΝΕΑ, καθώς και σε άλλα έντυπα και ηλεκτρονικά μέσα.

Παραπομπές

Κατηγορία:Έλληνες νομικοί
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με το Ποτάμι